109 ORDINANZA DWAR IL-LEGATI TAŻ-ŻWIEĠ TA’ GĦAWDEX (AMMINISTRAZZJONI U GĦAŻLA) Biex tħassar l-Ordinanza Nru. I tal-1843 u 1-Ordinanza VIII tal-1858 u biex tipprovdi għall-amministrazzjoni ta’ xi legati taż-żwieġu għall-għażla għalihom. Saret liġi bl-ORDINANZAXXXVIII tal-l940, kif emendata bl-Avviż Legali 4 tal-1963. Saret liġi bl-ORDINANZAXXXVIII tal-l940, kif emendata bl-Avviż Legali 4 tal-1963. 1. Titolu fil-qosor. Din l-Ordinanza tista’ tissejjaħ l-Ordinanza dwar il-Legati taż-Żwieġ ta’ Għawdex (Amministrazzjoni u Għażla). 2. L-amministrazzjoni tal-legati taż-żwieġ magħmulin fil-Gżira ta’ Għawdex minn Salvatore Refalo, Domenica Vassallo, Angelo Fantino, Perna Critelli u Giovanni Pace għandha tkun f’idejn is-Segretarju għall-Affarijiet ta’ Għawdex jew uffiċjal ieħor maħtur mill-Prim Ministru. 3. Jedd ta’ għażla mogħti lil Bord. (1) Il-jedd ta’ għażla għal-legati msemmijin fl-artikolu 2 ta’ din l-Ordinanza għandu jkun f’idejn il-Bord li jkun jikkonsisti mill-Kummissjunarji tal-Karità ta’ Għawdex u minn rappreżentant maħtur għal daqshekk mill-Isqof ta’ Għawd ex protempore. (2) Ir-rappreżentant tal-Isqof ta’ Għawdex jippresjedi fil-laqgħat tal-Bord.